മന്ത്രി വാക്ക് നല്കിയെങ്കിലും ഉദ്യോഗസ്ഥര് ഇപ്പോഴും മൗനത്തില് മഞ്ഞ റേഷന് കാര്ഡിനായി പ്രതീക്ഷയോടെ കാത്തിരുന്ന് സുഭദ്ര മന്ത്രി വാക്കു പറഞ്ഞു, ഉദ്യോഗസ്ഥര് മൗനത്തില്, സുഭദ്ര കാത്തിരിക്കുകയാണ് ഒരു മഞ്ഞ റേഷന് കാര്ഡിന് വേണ്ടി...വെടിവച്ചാന് കോവില് വിളയില് വിളാകത്ത് കടയിലെ വീട്ടില് സുഭദ്ര എന്ന 74 കാരിക്ക് ആകെയുള്ള സമ്ബാദ്യം ആണ് ഈ ഒന്നര സെന്റ് സ്ഥലവും, മഴയത്ത് ചോര്ന്നൊലിക്കുന്ന വീടും. എഴുത്തുകാരനും കഥാകൃത്തും ആയിരുന്ന സുഭദ്രയുടെ ഭര്ത്താവ് രാജന് പൂങ്കോടിന്റയും, രണ്ടു പെണ്മക്കളുടെയും മരണശേഷം പൂര്ണമായും ഒറ്റപ്പെട്ട ഒരു ജീവിതം തള്ളിനീക്കുന്ന വൃദ്ധ.കഴിഞ്ഞ ജൂണ് രണ്ടിന് ഒരു ദൃശ്യമാദ്ധ്യമം സംഘടിപ്പിച്ച മന്ത്രിയോട് ചോദിക്കാം എന്ന പരുപാടിയില് ഭക്ഷ്യ വകുപ്പ് മന്ത്രി ജി ആര് അനിലിനോട് തന്റെ ദാരിദ്ര്യവും അവസ്ഥകളും ചൂണ്ടിക്കാട്ടിയിരുന്നു. അവസ്ഥകള് മനസിലാക്കിയ മന്ത്രി പത്തുദിവസത്തിനുള്ളില് സുഭദ്രയുടെ പിങ്ക് റേഷന് കാര്ഡ് മാറ്റി, മഞ്ഞ നിറത്തിലെ റേഷന്കാര്ഡ് നല്കാമെന്ന് ഉറപ്പും നല്കിയിരുന്നു. മാസം രണ്ടു കഴിഞ്ഞിട്ടും ഫലം കാണാത്തതിനാല് മന്ത്രിക്ക് വീണ്ടുമൊരു അപേക്ഷ എഴുതി കാത്തിരിക്കുകയാണ് ആണ് ഈ അമ്മ. മൂത്തമകള് മേദിനി11 വയസുള്ളപ്പോഴാണ് മരിക്കുന്നത്. 2018ല് ഇളയമകള് ഷീജാ ദേവിയും മരിച്ചു. ക്ഷേമനിധിയില് നിന്ന് കിട്ടുന്ന 1600 രൂപയാണ് ആകെ വരുമാനം. ആര്ത്രൈറ്റിസ് രോഗബാധിതയായ സുഭദ്രയ്ക്ക്, ചികിത്സയ്ക്ക് മരുന്നുകള് വാങ്ങാന് പ്രതിമാസം ആയിരം രൂപയില് അധികം വേണം. ഭക്ഷ്യ ധാന്യങ്ങള്ക്ക് പുറമേ, ചികിത്സാ സൗജന്യം ലഭിക്കുമെന്നതാണ് മഞ്ഞ കാര്ഡ് വേണമെന്ന ആവശ്യം മുന്നോട്ടുവയ്ക്കാന് ഈ 74 കാരിയെ പ്രേരിപ്പിക്കുന്നത്.സുഭദ്രയുടെ ബുദ്ധിമുട്ടുകള് നേരില് കണ്ടു മനസിലാക്കിയ ജല വിതരണ വകുപ്പ് സൗജന്യമായി വെള്ളം നല്കുന്നത് ആശ്വാസമാണ്.